ai4bharat/Pralekha huggingface dataset:
గిరిజన వ్యవహారాల మంత్రిత్వ శాఖ
గిరిజన జనాభా సమగ్ర సామాజిక-ఆర్థిక అభివృద్ధిని సాధించేందుకు ‘ప్రధాన మంత్రి ఆది ఆదర్శ్ గ్రామ్ యోజన’ను అమలు చేస్తోన్న గిరిజన వ్యవహారాల మంత్రిత్వ శాఖ.
'ప్రధాన మంత్రి ఆది ఆదర్శ్ గ్రామ్ యోజన ' పేరుతో 'గిరిజన ఉప-పథకానికి ప్రత్యేక కేంద్ర సహాయం ' యొక్క మునుపటి పథకాన్ని 2021-22 నుండి 2025-26 వరకు అమలు చేయడానికి ప్రభుత్వం సవరించింది. సెంట్రల్ షెడ్యూల్డ్ తెగ కాంపోనెంట్లో వివిధ పథకాల కింద లభించే నిధులతో సమ్మిళితమై గణనీయమైన గిరిజన జనాభా ఉన్న గ్రామాలలో ఖాళీలు మరియు ప్రాథమిక మౌలిక సదుపాయాలను కల్పించడం, బాధితుల సంఖ్యను తగ్గించడం లక్ష్యంగా పెట్టుకుంది. ఈ కాలంలో కనీసం 50% ST జనాభా ఉన్న 36,428 గ్రామాలు మరియు రాష్ట్రాలు / UTలలో 500 STలు నోటిఫైడ్ STలతో కవర్ చేయాలని భావించారు.
సంప్రదాయక విధానం ద్వారా ఎంపిక చేసిన గ్రామాల సమగ్ర సామాజిక-ఆర్థిక అభివృద్ధిని సాధించడం ఈ పథకం యొక్క ప్రధాన లక్ష్యం. ఇది క్రింది భాగాలను కలిగి ఉంటుంది.
- అవసరాలు, సంభావ్యత మరియు ఆకాంక్షల ఆధారంగా గ్రామాభివృద్ధి ప్రణాళికను సిద్ధం చేయడం;
- కేంద్ర / రాష్ట్ర ప్రభుత్వాల వ్యక్తిగత / కుటుంబ ప్రయోజన పథకాల కవరేజీని గరిష్టీకరించడం;
- ఆరోగ్యం, విద్య, కనెక్టివిటీ మరియు జీవనోపాధి వంటి కీలక రంగాలలో మౌలిక సదుపాయాలను మెరుగుపరచడం;
ఈ పథకం అభివృద్ధిలోని ప్రముఖ 8 రంగాలలోని అంతరాలను తగ్గించడానికి ఉద్దేశించారు. రోడ్ కనెక్టివిటీ , టెలికాం కనెక్టివిటీ , పాఠశాల, అంగన్వాడీ కేంద్రాలు, ఆరోగ్య ఉపకేంద్రం, తాగునీటి సౌకర్యం, డ్రైనేజీ మరియు ఘన వ్యర్థాల నిర్వహణ... మొదలైనవి. PMAAGY కింద పరిపాలనా ఖర్చులతో సహా ఆమోదం పొందిన కార్యకలాపాల కోసం 'గ్యాప్-ఫిల్లింగ్'గా ఒక్కో గ్రామానికి ₹20.38 లక్షలు కేటాయించారు. వచ్చే ఐదేళ్లలో ఈ పథకానికి రూ. 7,276 కోట్లు కేబినెట్ ఆమోదించింది. అంతేకాకుండా, PMAAGY కింద గుర్తింపు పొందిన గ్రామాలలో మౌలిక సదుపాయాలు మరియు సేవల సంతృప్తత కోసం కేంద్ర / రాష్ట్ర షెడ్యూల్డ్ తెగల భాగం  నిధులు మరియు ఇతర ఆర్థిక వనరులు వాటితో అందుబాటులో ఉన్న వనరుల కలయిక కోసం రాష్ట్రాలు / UTలను ప్రోత్సహిస్తారు.
ఈ సమాచారాన్ని లోక్సభలో కేంద్ర గిరిజన వ్యవహారాల మంత్రి శ్రీ అర్జున్ ముండా అందించారు.
PIB Headquarters
ఇ ఎస్ ఐ సి ప్రభుత్వ వైద్య విద్యార్థులచే హిప్పోక్రాటిక్ ప్రమాణం చేయించిన తెలంగాణ రాష్ట్ర గవర్నర్ డా. తమిళిసై సౌందర రాజన్
తెలంగాణ రాష్ట్ర గవర్నర్ డా. తమిళిసై సౌందర రాజన్ 2019-20 బ్యాచ్ ఇ ఎస్ ఐ సి వైద్య విద్యార్థులచే ఈ రోజు హిప్పోక్రటిక్ ప్రమాణం చేయించారు. 2019-20 విద్యా సంవత్సరం లో ప్రతిభ కనబరచిన 19 మంది విద్యార్థులకు బంగారు పతకాలు , ధృవీకరణ పత్రాలను గవర్నర్ అందజేశారు.
మెడికల్ కాలేజీని దేశంలో ప్రముఖ కళాశాల గా తీర్చిదిద్దినందుకు కళాశాల వారిని ఆమె అభినందించారు. రోగుల పట్ల శ్రద్ధ వహించాలని, వారితో జాగ్రత్తగా వ్యవహరించాలని వైద్య విద్యార్థులకు ఆమె సలహా ఇచ్చారు. 2016 నుండి ఇ ఎస్ ఐ సి మెడికల్ కాలేజీ ప్రాంగణం ప్లాస్టిక్ రహితంగా ఉండటం పట్ల డా. తమిళిసై సౌందర రాజన్ ఆనందం వ్యక్తం చేశారు. తెలంగాణలో డెంగ్యూ, విష జ్వరాలు వ్యాప్తి చెందడంపై ఆమె వైద్యులను హెచ్చరించారు.
ఈ కార్యక్రమానికి గౌరవ అతిథిగా హాజరైన హిమాచల్ ప్రదేశ్ గవర్నర్ శ్రీ బండారు దత్తాత్రేయ, ఇఎస్ఐసి మెడికల్ కాలేజీని 4 సంవత్సరాల వ్యవధిలో అగ్రశ్రేణి వైద్య సంస్థగా మార్చడంలో డీన్ శ్రీ. శ్రీనివాస్ చేసిన కృషిని ప్రశంసించారు. అబ్బాయిల కంటే అమ్మాయిలు ప్రతిభను కనబరచి నందుకు శ్రీ బండారు దత్తాత్రేయ సంతోషం వ్యక్తం చేశారు. అమ్మాయిలు నిర్భయంగా ఉండాలని వారి వృత్తిలో రాణించమని సలహా ఇచ్చాడు.
అంతకుముందు శ్రీమతి సంధ్య శుక్లా, ఇఎస్ఐసి ఆర్థిక కమిషనర్ స్వాగతోపన్యాసం చేశారు . డాక్టర్ ఎం. శ్రీనివాస్ డీన్, డాక్టర్ మాధురి, రిజిస్ట్రార్, డాక్టర్ సంపత్ కుమార్, వైస్ ప్రిన్సిపాల్ ఇఎస్ఐసి మెడికల్ కాలేజీ తో పాటు ఇతర సిబ్బంది , వైద్య విద్యార్థులు ఈ కార్యక్రమంలో పాల్గొన్నారు.
మానవ వనరుల అభివృద్ధి మంత్రిత్వ శాఖ
9, 11వ తరగతి తుది పరీక్షల్లో తప్పిన విద్యార్థులకు మరో అవకాశం
పాఠశాల స్థాయిలో మళ్లీ నిర్వహించే పరీక్షలో పాల్గొనేందుకు అవకాశం
కేంద్ర మానవ వనరుల శాఖ మంత్రి సలహా మేరకు సీబీఎస్ఈ నిర్ణయం
కొవిడ్-19 కారణంగా దేశంలో నెలకొన్న ఊహించని పరిస్థితుల దృష్ట్యా, 9, 11వ తరగతి ఆన్లైన్/ఆఫ్లైన్ పరీక్షల్లో తప్పిన విద్యార్థులకు మరో అవకాశం ఇవ్వాలని కేంద్ర మానవ వనరుల అభివృద్ధి శాఖ మంత్రి రమేశ్ పోఖ్రియాల్ సీబీఎస్ఈకి సూచించారు. ఆ సూచన మేరకు సీబీఎస్ఈ ఓ నోటిఫికేషన్ విడుదల చేసింది.
https://twitter.com/DrRPNishank/status/1260887906287140865?ref_src=twsrc%5Etfw%7Ctwcamp%5Etweetembed%7Ctwterm%5E1260887906287140865&ref_url=https%3A%2F%2Fpib.gov.in%2FPressReleasePage.aspx%3FPRID%3D1623867
తన నోటిఫికేషన్లో సీబీఎస్ఈ ఈ విధంగా పేర్కొంది. "కొవిడ్-19 కారణంగా మొత్తం భారతదేశం ఇబ్బందులు పడుతోంది. ఇది ఊహించని పరిస్థితి. చిన్నారులు ఇళ్లకే పరిమితమయ్యారు. పాఠశాలలు మూతబడ్డాయి. వాళ్లు మానసిక ఒత్తిడి, భావోద్వేగంలో ఉన్నారు. జీతాలు, కుటుంబ ఆరోగ్యం గురించి వారి తల్లిదండ్రులు ఆందోళన పడుతున్నారు. ఈ కఠిన పరిస్థితుల్లో, విద్యార్థులు పాఠశాల పరీక్షల్లో ఉత్తీర్ణులు కాలేకపోవడం బాధను మరింత పెంచుతుంది. దీనిపై విద్యార్థులు, తల్లిదండ్రుల నుంచి సీబీఎస్ఈ నిరంతరాయంగా ప్రశ్నలు, విజ్ఞప్తులు అందుకుంది. ఈ కఠిన పరిస్థితుల్లో అందరం కలిసి విద్యార్థులను మానసిక ఒత్తిడి నుంచి, భావోద్వేగాల నుంచి దూరం చేయడానికి ప్రయత్నిద్దాం".
విద్యార్థులు, తల్లిదండ్రుల నుంచి వచ్చిన విజ్ఞప్తుల మేరకు, 9, 11వ తరగతి పరీక్షల్లో తప్పిన విద్యార్థులు పాఠశాల స్థాయిలో మళ్లీ నిర్వహించే పరీక్షలో పాల్గొనేందుకు అవకాశమివ్వాలని సీబీఎస్ఈ నిర్ణయించింది. ఇప్పటికే పరీక్షలు రాసిన, ఫలితాలు విడుదలైన, పరీక్షలు రాయలేకపోయిన విద్యార్థులందరికీ ఈ అవకాశం వర్తిస్తుందని సీబీఎస్ఈ స్పష్టం చేసింది. సబ్జెక్టులతోను, ఎన్నిసార్లు పరీక్ష రాశారన్న అంశంతోనూ సంబంధం లేకుండా అందరికీ సమానంగా ఈ అవకాశాన్ని సీబీఎస్ఈ వర్తింపజేసింది.
(సీబీఎస్ఈ ఇచ్చిన అవకాశాన్ని వినియోగించుకునే విద్యార్థులందరికీ ఆన్లైన్/ఆఫ్లైన్/సృజనాత్మక పరీక్షలను పాఠశాలలు నిర్వహించొచ్చు. ఆ పరీక్షల్లో వచ్చిన ఫలితాల ఆధారంగా వారి ఉత్తీర్ణతను నిర్ణయించవచ్చు. విద్యార్థులు విఫలమైన అన్ని సబ్జెక్టులలో పరీక్షలు నిర్వహించవచ్చు. పరీక్షల నిర్వహణకు ముందు, విద్యార్థులు ఆయా సబ్జెక్టుల్లో సిద్ధమవడానికి తగిన సమయాన్ని పాఠశాలలు ఇవ్వాలి. 9, 11వ తరగతుల్లో తప్పిన విద్యార్థులకు మళ్లీ పరీక్షలు నిర్వహించే అవకాశం అన్ని సీబీఎస్ఈ అనుబంధ పాఠశాలలు పొందుతాయి. ఈ నోటిఫికేషన్కు ముందే ఇలాంటి అవకాశం పొందిన విద్యార్థులకు కూడా మళ్లీ పరీక్ష రాసే అవకాశం వర్తిస్తుందని సీబీఎస్ఈ పునరుద్ఘాటించింది.
కొవిడ్-19 కారణంగా అనుకోని పరిస్థితులు ఎదుర్కొంటున్నందున ఈ అవకాశం ప్రస్తుత విద్యాసంవత్సరానికి మాత్రమే పరిమితం. దీనిని భవిష్యత్తులో పునరుద్ధరించరు.
ప్రధాన మంత్రి కార్యాలయం
జి-7 శిఖర సమ్మేళనం సందర్భం లో ఫెడరల్ రిపబ్లిక్ ఆఫ్జర్మనీ చాన్స్ లర్ తో సమావేశమైన ప్రధాన మంత్రి
ప్రధాన మంత్రి శ్రీ నరేంద్ర మోదీ ఫెడరల్ రిపబ్లిక్ ఆఫ్ జర్మనీ చాన్స్ లర్ శ్రీ ఓలాఫ్ స్కోల్జ్ తో జి-7 శిఖర సమ్మేళనం సందర్భం లో 2022 జూన్ 27న జర్మనీ లోని శ్లాస్ ఎల్మౌ సమావేశమయ్యారు.
ఈ సంవత్సరం ఇద్దరు నేత ల మధ్య సమావేశం జరగడం ఇది రెండో సారి; మునుపటి సమావేశం ఇండియా-జర్మనీ అంతర్ ప్రభుత్వ సంప్రదింపుల కోసం ఇదే సంవత్సరం లో మే 2వ తేదీ నాడు ప్రధాన మంత్రి బెర్లిన్ యాత్ర కాలం లో చోటు చేసుకొంది. జి-7 శిఖర సమ్మేళనాని కి తనను ఆహ్వానించినందుకు గాను చాన్స్ లర్ శ్రీ ఓలాఫ్ స్కోల్జ్ కు ప్రధాన మంత్రి ధన్యవాదాలు తెలిపారు.
కిందటి నెల లో జరిపిన చర్చల కు తరువాయి గా నేత లు ఇరువురు వారి యొక్క హరిత మరియు సతత అభివృద్ధి భాగస్వామ్యాన్ని మరింత ముందుకు తీసుకు పోవలసిన అవసరం ఎంతైనా ఉంది అని స్పష్టం చేశారు. సమావేశం లో జలవాయు సంబంధి కార్యాచరణ, తత్సంబంధిత ఆర్థిక సహాయం లతో పాటుగా సాంకేతిక విజ్ఞానం బదలాయింపు వంటి అంశాల పైన కూడా చర్చను చేపట్టడమైంది. వ్యాపారాన్ని, పెట్టుబడి ని మరియు ఉభయ దేశాల ప్రజల మధ్య సంబంధాల ను మరింత గా పెంపొందింపచేసుకోవలసిన ఆవశ్యకత ఉందనే అంశాల పై ఇరువురు నేత లు వారి సమ్మతి ని వ్యక్తం చేశారు.
సమావేశం సాగిన క్రమం లో, అంతర్జాతీయ సంస్థల లో ఇప్పటి కంటే ఎక్కువ గా సమన్వయాన్ని ఏర్పరచుకోవలసి ఉందనే అంశం పైన, విశేషించి భారతదేశం త్వరలో జి-20 అధ్యక్ష స్థానాన్ని స్వీకరించనున్న సందర్భం లో కూడా చర్చించడం జరిగింది. నేతలు ఇద్దరూ ప్రాంతీయ స్థాయి లోను, ప్రపంచవ్యాప్తం గాను చోటు చేసుకొన్న ఘటన క్రమాల పైన వారి అభిప్రాయాల ను ఒకరి కి మరొకరు వెల్లడించుకొన్నారు.(
రైల్వే మంత్రిత్వ శాఖ
దేశంలోని వివిధ ప్రాంతాలలో చిక్కుకుపోయిన 14 లక్షల మందిని మే 15 అర్థరాత్రి నాటికి రైల్వే శాఖ వారి స్వస్థలాలకు చేర్చింది.అంటే 15 రోజుల వ్యవధిలో భారతీయ రైల్వే దేశవ్యాప్తంగా 1074 శ్రామిక్ ప్రత్యేక రైళ్ళను
గత మూడు రోజులలో రోజుకు 2 లక్షల మందిని గమ్యస్థానాలకు చేరుస్తున్నారు. రాగల రోజులలో రోజుకు 3 లక్షల మందిని గమ్యస్థానాలకు చేర్చనున్నారు.
మిషన్ బ్యాక్ హోమ్  కార్యక్రమం జోరుగా సాగుతోంది
ప్రయాణికులకు ఉచిత భోజనం, మంచినీరు అందిస్తున్నారు.
ప్రయాణీకులను పంపే రాష్ట్రం , వాటిని స్వీకరిస్తున్న రాష్ట్రం రెండూ సమ్మతి ఇచ్చిన తరువాత మాత్రమే రైళ్లను నడుపుతున్న రైల్వేశాఖ
ప్రత్యేక రైళ్ల ద్వారా వలస కార్మికులు, యాత్రికులు, పర్యాటకులు, విద్యార్థులు వివిధ ప్రదేశాలలో చిక్కుకుపోయిన ఇతర వ్యక్తుల ను స్వస్థలాలకు చేర్చడానికి సంబంధించి కేంద్ర హోం మంత్రిత్వ శాఖ ఆదేశాల మేరకు, భారతీయ రైల్వే “శ్రామిక్ స్పెషల్” రైళ్లను నడపాలని నిర్ణయించింది.
(2020 మే 15 వ తేదీ అర్థరాత్రి నాటికి మొత్తం 1074 శ్రామిక్ స్పెషల్ రైళ్లను దేశంలోని వివిధ రాష్ట్రాలనుంచి నడిపారు. 14 లక్షల మందికిపైగా వివిధ ప్రాంతాలలో చిక్కుకుపోయిన వారిని గత 15 రోజులలో వారి వారి స్వరాష్ట్రాలకు చేర్చారు.
గత 3 రోజులుగా రోజుకు రెండు లక్షల మందిని గమ్యస్థానాలకు చేరుస్తున్నారు. రాగల రోజులలో దీనిని రోజుకు మూడు లక్షల ప్రయాణికులకు పెంచనున్నారు.
ఈ 1074 శ్రామిక్ ప్రత్యేక రైళ్ళు ఆంధ్రప్రదేశ్, ఢిల్లీ, గుజరాత్, హర్యానా,మహరాష్ట్ర, పంజాబ్,రాజస్థాన్, తమిళనాడు, తెలంగాణ,కర్ణాటక, కేరళ, గోవా, జార్ఖండ్, ఉత్తరప్రదేశ్, మధ్యప్రదేవ్, బీహార్లనుంచి బయలుదేరాయి.
ఈ శ్రామిక్ ప్రత్యేక రైళ్ళు ఆంధ్రప్రదేశ్, అస్సాం, బీహార్, ఛతీస్ఘడ్, హిమాచల్ ప్రదేశ్, జమ్మూ , కాశ్మీర్, జార్ఖండ్, కర్ణాటక, మధ్యప్రదేశ్, మహారాష్ట్ర, మణిపూర్, మిజోరాం, ఒడిశా, రాజస్థాన్, తమిళనాడు, తెలంగాణ, త్రిపుర, ఉత్తరప్రదేశ్, ఉత్తరాఖండ్, పశ్చిమబెంగాల్ రాష్ట్రాలకు ప్రయాణికులను చేరవేసి గమ్యస్థానాలకు చేరాయి.
ఈ ప్రత్యేక శ్రామిక్ రైళ్లలోవెళ్ళే ప్రయాణికులకు రైలు ఎక్కడానికి ముందే పరీక్షలు నిర్వహించి, ప్రయాణానికి అనుమతించడంతోపాటు, ప్రయాణంలో వారికి ఉచిత భోజనం,మంచినీరు అందించడం జరుగుతోంది.
వ్యవసాయ మంత్రిత్వ శాఖ
2020-21 ఖరీఫ్ మార్కెటింగ్ సీజన్లో ఎంఎస్పీ ఆపరేషన్లు
100903.00 కోట్ల రూపాయల ఎంఎస్పి విలువ కలిగిన కెఎంఎస్ ప్రొక్యూర్మెంట్ ఆపరేషన్ల ద్వారా సుమారు 71.13 లక్షల వరి రైతులు లబ్ధి పొందారు
రూ.24177.67 కోట్ల విలువైన 8271116 కాటన్ బేల్స్ ద్వారా 1602127 మంది రైతులకు లాభం చేకూరింది
ప్రస్తుతం కొనసాగుతున్న ఖరీఫ్ మార్కెటింగ్ సీజన్  2020-21లో ప్రస్తుత ఎంఎస్పి పథకాల ప్రకారం రైతుల నుండి ఎంఎస్పి వద్ద ఖరీఫ్ 2020-21 పంటలను ప్రభుత్వం సేకరిస్తోంది.
రాష్ట్రాలు మరియు కేంద్రపాలిత ప్రాంతాల్లో ఖరీఫ్ 2020-21 కోసం వరి సేకరణ సజావుగా కొనసాగుతోంది. పంజాబ్, హర్యానా, ఉత్తర ప్రదేశ్, తెలంగాణ, ఉత్తరాఖండ్, తమిళనాడు, చండీగడ్, జమ్మూ & కాశ్మీర్, కేరళ, గుజరాత్, ఆంధ్రప్రదేశ్, ఛత్తీస్గడ్, మహారాష్ట్ర, బీహార్, జార్ఖండ్, అస్సాం, కర్ణాటక, పశ్చిమ బెంగాల్ రాష్ట్రాల్లో 10.01.2021 వరకు 534.44 ఎల్ఎమ్టిల వరిని కొనుగోలు చేశారు. ఇది గత ఏడాది 423.35 ఎల్ఎమ్టి కొనుగోలుతో పోలిస్తే 26.24% పెరుగుదల. మొత్తం 534.44 ఎల్ఎమ్టి కొనుగోలులో పంజాబ్ ఒక్కటే 202.77 ఎల్ఎమ్టిని అందించింది. ఇది మొత్తం సేకరణలో 37.94%.
100903.00 కోట్ల రూపాయల ఎంఎస్పి విలువతో కొనసాగుతున్న కెఎంఎస్ సేకరణ కార్యకలాపాల ద్వారా ఇప్పటికే 71.13 లక్షల మంది రైతులు లబ్ధి పొందారు.
ఇంకా రాష్ట్రాల ప్రతిపాదన ఆధారంగా, తమిళనాడు, కర్ణాటక, మహారాష్ట్ర, తెలంగాణ, గుజరాత్, హర్యానా, ఉత్తర ప్రదేశ్, ఒడిశా, రాజస్థాన్ రాష్ట్రాల కోసం ఖరీఫ్ మార్కెటింగ్ సీజన్ 2020 యొక్క 51.66 ఎల్ఎంటి పల్స్ మరియు ఆయిల్ సీడ్స్ కొనుగోలుకు అనుమతి లభించింది. అలాగే ధర మద్దతు పథకం  కింద ఆంధ్రప్రదేశ్, కర్ణాటక, తమిళనాడు మరియు కేరళ రాష్ట్రాలకు 1.23 ఎల్ఎమ్టి కొప్రా  కొనుగోలుకు అనుమతి ఇవ్వబడింది. అలాగే, గుజరాత్ మరియు తమిళనాడు రాష్ట్రాలకు రబీ మార్కెటింగ్ సీజన్ 2020-2021 యొక్క 2.50 ఎల్ఎంటి పల్స్ మరియు ఆయిల్ సీడ్స్ కొనుగోలుకు అనుమతి ఇవ్వబడింది. ఇతర రాష్ట్రాలు /కేంద్రపాలిత ప్రాంతాల కొరకు పప్పుధాన్యాలు, నూనెగింజలు మరియు కొప్రాలను పిఎస్ఎస్ క్రింద సేకరించే ప్రతిపాదనలను స్వీకరించినప్పుడు కూడా ఆమోదం లభిస్తుంది. రైతులు, సెంట్రల్ నోడల్ ఏజెన్సీలు రాష్ట్ర నామినేటెడ్ ప్రొక్యూర్ ఏజెన్సీల ద్వారా సంబంధిత రాష్ట్రాలు / యుటిలలో నోటిఫైడ్ హార్వెస్టింగ్ కాలంలో మార్కెట్ రేటు ఎంఎస్పి కంటే తక్కువగా ఉంటే ఆ పంటల యొక్క ఎఫ్ఏక్యూ గ్రేడ్ సేకరణను 2020-21 సంవత్సరానికి నోటిఫైడ్ ఎంఎస్పి వద్ద రిజిస్టర్డ్ నుండి నేరుగా పొందవచ్చు.
10.01.2021 వరకు, ప్రభుత్వం తన నోడల్ ఏజెన్సీల ద్వారా 286983.79 మెట్రిక్ టన్నుల పెసర, మినపప్పు, వేరుశనగ మరియు సోయాబీన్లను ఎంఎస్పి విలువ రూ .1535.35 కోట్లుగా ఉంది. తద్వారా తమిళనాడు, మహారాష్ట్ర, గుజరాత్, హర్యానా మరియు రాజస్థాన్లలోని 152769 మంది రైతులకు లబ్ది చేకూరుతోంది.
అదేవిధంగా, రూ .52.40 కోట్ల ఎంఎస్పి విలువ కలిగిన 5089 మెట్రిక్ టన్నుల కొప్రా  కర్ణాటక, తమిళనాడులలోని 3961 మంది రైతులకు 10.01.2021 వరకు లబ్ధి చేకూర్చింది. కోప్రా మరియు మినపప్పుకు సంబంధించి ప్రధాన ఉత్పత్తి చేసే చాలా రాష్ట్రాల్లో రేట్లు ఎంఎస్పీ కంటే ఎక్కువగా ఉన్నాయి. ఖరీఫ్ పప్పుధాన్యాలు మరియు నూనెగింజలకు సంబంధించి రాక ఆధారంగా ఆయా రాష్ట్రాలు నిర్ణయించిన తేదీ నుండి సంబంధిత రాష్ట్ర / యుటి ప్రభుత్వాలు సేకరణ ప్రారంభించడానికి అవసరమైన ఏర్పాట్లు చేస్తున్నాయి.
పంజాబ్, హర్యానా, రాజస్థాన్, మధ్యప్రదేశ్, మహారాష్ట్ర, గుజరాత్, తెలంగాణ, ఆంధ్రప్రదేశ్, ఒడిశా, కర్ణాటక రాష్ట్రాల్లో ఎంఎస్పి ఆధ్వర్యంలో సీడ్ కాటన్  సేకరణ కార్యకలాపాలు సజావుగా జరుగుతున్నాయి. 10.01.2021 వరకు రూ .24177.67 కోట్ల విలువైన 8271116 కాటన్ బేల్స్ 1602127 మంది రైతులకు లబ్ధి చేకూర్చాయి.
ప్రధాన మంత్రి కార్యాలయం
కామన్ వెల్థ్ గేమ్స్ లో బాక్సింగ్ లో వెండి పతకాన్ని గెలుచుకొన్నందుకు శ్రీసాగర్ అహ్లావత్ ను అభినందించిన ప్రధాన మంత్రి
బర్మింగ్ హమ్ లో నిర్వహిస్తున్న కామన్ వెల్థ్ గేమ్స్  2022 లో పురుషుల బాక్సింగ్ లో 92+ కిలోగ్రాము విభాగం లో వెండి పతకాన్ని గెలుచుకొన్నందుకు శ్రీ సాగర్ అహ్లావత్ ను ప్రధాన మంత్రి శ్రీ నరేంద్ర మోదీ అభినందించారు.
ప్రధాన మంత్రి ఒక ట్వీట్ లో -
‘‘శ్రీ సాగర్ అహ్లావత్ ఎంతో చక్కగా పోరాడారు. కామన్ వెల్థ్ గేమ్స్ లో బాక్సింగ్ లో రజత పతకాన్ని గెలుచుకొన్నందుకు ఆయన కు అభినందన లు. ఇయన క్రీడత లో భారతదేశాని కి ‘పవర్ హౌస్’ లు గా ఉన్న వారిలో ఒకరు; మరి ఆయన సాఫల్యం బాక్సర్ లలో యువతరాని కి ప్రేరణ ను అందిస్తూ ఉంటుంది. భవిష్యత్తు లో నూ ఆయన భారతదేశాని కి గౌరవాన్ని అందిస్తూ ఉంటారని ఆశపడుతున్నాను. #Cheer4India’’ అని పేర్కొన్నారు.
ప్రధాన మంత్రి కార్యాలయం
‘అమ్ఫాన్’ తుఫాను ను ఎదుర్కోవడం కోసం ఉద్దేశించిన సన్నాహాల పై సమీక్ష ను నిర్వహించిన ప్రధాన మంత్రి
స్థితి ని సంబాళించడం కోసం 25 ఎన్ డిఆర్ఎఫ్ బృందాల ను రంగం లోకి దించడమైంది
బంగాళాఖాతం లో రూపుదాల్చుతున్న ‘అమ్ఫాన్’ తుఫాను ను ఎదుర్కోవడం కోసం ఉద్దేశించిన ప్రతి క్రియ లను సమీక్షించడం కోసం ఈ రోజు న నిర్వహించిన ఒక ఉన్నత స్థాయి సమావేశాని కి ప్రధాన మంత్రి శ్రీ నరేంద్ర మోదీ అధ్యక్షత వహించారు.
పరిస్థితి ని ప్రధాన మంత్రి సాకల్యం గా గమనించడం తో పాటు అందుకు ప్రతి క్రియ గా సాగుతున్న సన్నద్ధత ను, అలాగే ప్రజల ను సురక్షిత ప్రాంతాల కు తరలించేందుకు సంబంధించి నేశనల్ డిజాస్టర్ రిస్ పాన్స్ ఫోర్స్  సమర్పించిన ప్రణాళిక ను కూడా సమీక్షించారు. 25 ఎన్ డిఆర్ఎఫ్ బృందాల ను రంగం లోకి దించడమైందని, మరో 12 బృందాల ను సైతం ఇదే తరహా విధుల నిర్వహణ కై ప్రత్యేకించడం జరిగిందని ఎన్ డిఆర్ఎఫ్ డిజి ప్రతి క్రియ ల ప్రణాళిక ను సమర్పించే క్రమం లో సమావేశం దృష్టి కి తీసుకు వచ్చారు. ఎన్ డిఆర్ఎఫ్ కు చెందిన 24 బృందాలు దేశం లోని వివిధ ప్రాంతాల లో సహకారాన్ని అందించడం కోసం తయారు గా ఉన్నాయి.
ఈ సమావేశాని కి కేంద్ర దేశీయ వ్యవహారాల శాఖ మంత్రి శ్రీ అమిత్ శాహ్, ప్రధాన మంత్రి కి ప్రిన్సిపల్ అడ్వయిజర్ శ్రీ పి.కె. సిన్హా, కేబినెట్ సెక్రటరి శ్రీ రాజీవ్ గౌబా లతో పాటు భారత ప్రభుత్వం లోని ఇతర ఉన్నతాధికారులు కూడా హాజరు అయ్యారు.
(
పౌర విమానయాన మంత్రిత్వ శాఖ
లైఫ్లైన్ ఉడాన్ కింద 430 విమానాలతో సేవలు 4.21 లక్షల కి.మీ. ప్రయాణం, 795.86 టన్నులు తరలింపు మారుమూల ప్రాంతాలకు వైద్య సామగ్రి చేరవేత
ఎయిర్ ఇండియా, అలయన్స్ ఎయిర్, ఐఏఎఫ్ సహా ప్రైవేట్ క్యారియర్లు ‘లైఫ్లైన్ ఉడాన్’ కింద 430 విమానాలను నడుపుతున్నాయి. వీటిలో 252 విమానాలను కేవలం ఎయిర్ ఇండియా, అలయన్స్ ఎయిర్ నిర్వహిస్తున్నాయి. ఈ విమానాల ద్వారా నేటి వరకు రవాణా చేసిన సరకు 795.86 టన్నులు. ఇప్పటివరకు లైఫ్లైన్ ఉడాన్ విమానాలు తిరిగివచ్చిన గగనతల దూరం 4,21,790 కిలోమీటర్లు. కోవిడ్-19పై భారత్ చేస్తున్న పోరాటానికి మద్దతుగా, దేశంలోని మారుమూల ప్రాంతాలకు అవసరమైన వైద్య సరకును రవాణా చేయడానికి ‘లైఫ్లైన్ ఉడాన్’ విమానాలను కేంద్ర పౌర విమానయాన మంత్రిత్వ శాఖ నడుపుతోంది.
జమ్ము&కశ్మీర్, లడఖ్, ద్వీప ప్రాంతాలు, ఈశాన్య ప్రాంతానికి ముఖ్యమైన ఔషధాలు, రోగులను తరలించడానికి పవన్ హాన్స్ లిమిటెడ్ సహా హెలికాఫ్టర్ సేవలను వినియోగిస్తున్నారు. మే 2, 2020 వరకు, 2.27 టన్నుల సరకును పవన్ హాన్స్ మోసుకెళ్లింది. 7,729 కిలోమీటర్లు ప్రయాణించింది. సరకు తరలింపునకు సంబంధించి ఈశాన్య ప్రాంతం, ద్వీప భూభాగాలు, కొండ ప్రాంత రాష్ట్రాలపై ప్రత్యేక దృష్టి పెట్టారు. జమ్ముకశ్మీర్, లడఖ్, ఈశాన్య ప్రాంతం, ఇతర ద్వీప ప్రాంతాలకు సరకు రవాణాలో ఎయిర్ ఇండియా, ఐఏఎఫ్ ప్రధానంగా సహకారాన్ని అందించాయి.
వాణిజ్య ప్రాతిపదికన సరకు రవాణా
దేశీయంగా సరకు రవాణా చేసే స్పైస్ జెట్, బ్లూడార్ట్, ఇండిగో, విస్తారా సంస్థలు వాణిజ్య ప్రాతిపదికన విమానాలు నడుపుతున్నాయి. స్పైస్ జెట్, మార్చి 24 నుంచి 2, మే 2020 వరకు 760 సరకు రవాణా విమానాలను నడిపింది. 13,09,310 కిలోమీటర్లు ప్రయాణించి, 5,519 టన్నుల సరకు తరలించింది. వీటిలో 279 అంతర్జాతీయ సరకు రవాణా విమానాలు కూడా ఉన్నాయి. బ్లూడార్ట్ సంస్థ, మార్చి 25 నుంచి 2 మే 2020 వరకు 253 విమానాలను నడిపింది. 2,76,768 కిలోమీటర్లు ప్రయాణించి, 4,364 టన్నులను రవాణా చేసింది. వీటిలో 12 అంతర్జాతీయ సరకు రవాణా విమానాలు ఉన్నాయి. ఇండిగో సంస్థ, ఏప్రిల్ 3 నుంచి 2 మే 2020 వరకు 87 విమానాలను నడిపింది. వీటిలో 32 అంతర్జాతీయ సరకు రవాణా విమానాలు ఉన్నాయి. మొత్తం 1,43,604 కిలోమీటర్లు ప్రయాణించిన విమానాలు, 423 టన్నుల సరకును తీసుకెళ్లాయి. భారత ప్రభుత్వం కోసం ఉచితంగా తీసుకెళ్లిన వైద్య సామగ్రి కూడా ఇందులో ఉంది.విస్తారా సంస్థ, ఏప్రిల్ 19 నుంచి 2 మే 2020 వరకు 20 సరకు రవాణా విమానాలను నడిపింది. 28,590 కిలోమీటర్లు ప్రయాణించిన ఈ విమానాలు 139 టన్నుల సరకును చేరవేశాయి.
విదేశాల నుంచి సామగ్రి తరలింపు
(ఔషధాలు, వైద్య సామగ్రి, కొవిడ్-19 చికిత్స పరికరాల తరలింపు కోసం తూర్పు ఆసియాతో కార్గో ఎయిర్ బ్రిడ్జిని ఏర్పాటు చేశారు. దీంతో, 899 టన్నుల వైద్య సరకును తూర్పు ఆసియా నుంచి ఎయిర్ ఇండియా తీసుకువచ్చింది. ఏప్రిల్ 14 నుంచి 2 మే 2020 వరకు, గ్వాంగ్జౌ మరియు షాంఘై నుంచి 114 టన్నుల వైద్య సామగ్రిని బ్లూడార్ట్ తీసుకొచ్చింది. స్పైస్జెట్ కూడా 2 మే 2020 వరకు 204 టన్నుల వైద్య సామగ్రిని గ్వాంగ్జౌ మరియు షాంఘై నుంచి; 16 టన్నుల సామగ్రిని హాంకాంగ్ మరియు సింగపూర్ నుంచి తీసుకొచ్చింది.
మంత్రిమండలి
నేషనల్ ఇన్స్టిట్యూట్ ఆఫ్ డిజైన్  చట్టం, 2014 లో సవరణ కు ఆమోదం తెలిపిన మంత్రివర్గం
ఆంధ్ర ప్రదేశ్ లోని నేషనల్ ఇన్స్టిట్యూట్ ఆప్ డిజైన్, అమరావతి/విజయవాడ; మధ్య ప్రదేశ్ లోని నేషనల్ ఇన్స్టిట్యూట్ ఆఫ్ డిజైన్, భోపాల్; అసమ్ లోని నేషనల్ ఇన్స్టిట్యూట్ ఆఫ్ డిజైన్, జోర్ హాట్; ఇంకా హరియాణా లోని నేషనల్ ఇన్స్టిట్యూట్ ఆఫ్ డిజైన్, కురుక్షేత్ర లను నేషనల్ ఇన్స్టిట్యూట్ ఆఫ్ డిజైన్  చట్టం, 2014 పరిధి లోకి చేర్చేందుకు, అలాగే వీటిని అహమదాబాద్ లోని నేషనల్ ఇన్స్టిట్యూట్ ఆఫ్ డిజైన్ కు సమానంగా జాతీయ ప్రాధాన్యం కలిగినటువంటి సంస్థ లుగా ప్రకటించడానికి ఎన్ఐడి చట్టం, 2014 లో సవరణ ను ప్రతిపాదించే బిల్లు ను పార్లమెంట్ లో ప్రవేశపెట్టేందుకు ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఆమోదం తెలిపింది. అవసరమయ్యే కొన్ని చిన్న చిన్న సవరణలనూ ఈ బిల్లు లో ప్రతిపాదించడమైంది; ఉదాహరణకు ఎన్ఐడి విజయవాడ పేరు ను ఎన్ఐడి అమరావతి గా మార్చే ప్రతిపాదన తో పాటు ప్రిన్సిపల్ డిజైనర్ నామావళి ని ప్రొఫెసర్ కు సమానమైందిగా పేర్కొన్న ప్రతిపాదన కూడా ఈ సవరణలలో భాగంగా ఉంది.
జాతీయ ప్రాముఖ్యం కలిగిన కొత్త ఎన్ఐడి లను దేశం లోని వివిధ భౌగోళిక ప్రాంతాలలో ఏర్పాటు చేయడం అత్యంత నైపుణ్యం కలిగిన మానవ వనరులను డిజైన్ రంగానికి అందుబాటు లోకి తీసుకు రావడానికి సహాయకారి కాగలదు. ఇది హస్తకళలు, చేనేతలు, గ్రామీణ సాంకేతిక విజ్ఞానం, చిన్న, మధ్యతరహా, భారీ వాణిజ్య సంస్థ లకు, వివిధ వర్గాలకు నిలకడతనంతో కూడిన డిజైన్ సంబంధ సేవలను అందించడం ద్వారా ప్రత్యక్ష, పరోక్ష ఉద్యోగ అవకాశాలను సృష్టించగలదు. ఫలితంగా సామర్ధ్యాల పెంపునకు సైతం దోహదపడుతుంది. ఇది వ్యవస్థ నిర్మాణానికి తగ్గ వ్యాప్తి కార్యక్రమాలకూ ఉపయోగపడనుంది.
(
వ్యవసాయ మంత్రిత్వ శాఖ
నేషనల్ కో ఆపరేటివ్ డెవలప్మెంట్ కార్పొరేషన్  మొదటిసారిగా డాయిష్ బ్యాంకు నుండి 68.87 మిలియన్ యూరోలు  రుణం పొందింది
ఈ ఒప్పందం ఇండో-జర్మన్ సంబంధాలను బలోపేతం చేస్తుంది: నరేంద్ర సింగ్ తోమర్
ఎన్సిడిసి మరియు ఇండియన్ ఛాంబర్స్ ఆఫ్ కామర్స్  మధ్య అవగాహన ఒప్పందం
దేశంలోని సహకార సంస్థలకు రుణాలు ఇవ్వడం కోసం జర్మనీలో అతిపెద్ద బ్యాంకు అయిన డాయిస్ బ్యాంక్ నుండి నేషనల్ కోఆపరేటివ్ డెవలప్మెంట్ కార్పొరేషన్  68.87 మిలియన్ యూరోల  రుణం పొందింది. దీనికి సంబంధించి న్యూ ఢిల్లీలో కేంద్ర వ్యవసాయ మంత్రి శ్రీ నరేంద్ర సింగ్ తోమర్ సమక్షంలో ఎన్సిడిసి, జర్మన్ బ్యాంక్ మధ్య ఒప్పందం కుదిరింది. మార్కెట్లతో రైతుల సంబంధాలను పెంచడానికి ఇండియన్ ఛాంబర్ ఆఫ్ కామర్స్ మరియు ఎన్సిడిసిల మధ్య ఒప్పందం కుదిరింది. ఈ కార్యక్రమానికి కూడా మంత్రి అధ్యక్షత వహించారు.
భారత వ్యవసాయ రంగంతో జర్మనీకి ఆర్థిక సంబంధాలను పెంపొందించడంపై ప్రధానమంత్రి దృష్టి పెట్టారని వ్యవసాయ మంత్రి చెప్పారు. ఐసిసి, డాయిష్ బ్యాంక్తో ఎన్సిడిసి ఒప్పందాల ద్వారా దేశంలో ఏర్పాటు చేయబడుతున్న రైతు ఉత్పత్తి సంస్థలకు సులభంగా క్రెడిట్, మార్కెట్ లభిస్తుందని, ఇది చిన్న, సన్నకారు రైతులకు సహాయం చేస్తుందని ఆయన అన్నారు.
ప్రపంచంలోని అతిపెద్ద యూరోపియన్ బ్యాంకులలో ఒకటి ఎన్సిడిసికి రుణాలు ఇవ్వడం ఇదే మొదటిసారి. తద్వారా భారత అభివృద్ధి, ఆర్థికవ్యవస్థపై ప్రపంచ ఆర్థిక సంస్థ యొక్క విశ్వాసాన్ని ప్రతిబింబిస్తుంది. ముఖ్యంగా కోవిడ్-19 సృష్టించిన సంక్షోభం నేపథ్యంలో రుణాలు పొందడం సవాలుగా మారిన తరుణంలో ఇది మరింత ప్రాముఖ్యత సంతరించుకుంది.
భారతదేశంలో జర్మన్ కంపెనీలు చేస్తున్న అనేక ముఖ్య వాణిజ్య కార్యకలాపాల్లో డాయిష్ బ్యాంక్ చొరవ మరొకటి. ప్రస్తుతం 1700 కి పైగా జర్మన్ కంపెనీలు భారతదేశంలో చురుకుగా పనిచేస్తున్నాయి. ఇవి సుమారు 4, 00,000 ప్రత్యక్ష మరియు పరోక్ష ఉద్యోగాలను అందిస్తున్నాయి. ఐరోపాలో భారతదేశం యొక్క అతిపెద్ద వాణిజ్య భాగస్వామి జర్మనీ మరియు భారతదేశం యొక్క మొదటి పది ప్రపంచ వాణిజ్య భాగస్వాములలో ఒకటి.
1963 లో స్థాపించబడిన ఎన్సిడిసి వ్యవసాయ, రైతు సంక్షేమ మంత్రిత్వ శాఖ ఆధ్వర్యంలో అభివృద్ధి ఫైనాన్స్ చట్టబద్ధమైన సంస్థ. ఇది 2014 నుండి సహకార సంస్థలకు 16 బిలియన్ యూరోల రుణాలను అందించింది. జీరో నెట్ ఎన్పిఎతో ఎన్సిడిసి దేశవ్యాప్తంగా ఉనికిని కలిగి ఉంది. 18 ప్రాంతీయ డైరెక్టరేట్లతో అన్ని రాష్ట్రాలకు ఇది సేవలు అందిస్తుంది.
కేంద్ర వ్యవసాయ, రైతు సంక్షేమ శాఖ సహాయ మంత్రి శ్రీ పర్షోత్తమ్ రూపాలా, కేంద్ర వ్యవసాయ, రైతు సంక్షేమ శాఖ సహాయ మంత్రి శ్రీ కైలాష్ చౌదరి, డిఓసి & ఎఫ్డబ్ల్యు, జిఒఐ కార్యదర్శి శ్రీ సంజయ్ అగర్వాల్, ఎండి, ఎన్సిడిసి, శ్రీ దిలీప్ సంఘాని , అధ్యక్షుడు, ఎన్సియుఐలు ఈ కార్యక్రమంలో పాల్గొన్నారు.
రసాయనాలు, ఎరువుల మంత్రిత్వ శాఖ
మలేరియా నియంత్రణ కోసం 114.2 మెట్రిక్ టన్నుల డీడీటీని జాంబియాకు సరఫరా చేసిన హెచ్ఐఎల్  లిమిటెడ్
కేంద్ర రసాయనాలు, ఎరువుల మంత్రిత్వ శాఖ ఆధ్వర్యంలో పనిచేసే ప్రభుత్వ రంగ సంస్థ హెచ్ఐఎల్  లిమిటెడ్, 114.2 మెట్రిక్ టన్నుల 'డీడీటీ 75% డబ్ల్యూపీ'ని జాంబియాకు సరఫరా చేసింది.
జాంబియా ఆరోగ్య శాఖ నుంచి వచ్చిన 307 మెట్రిక్ టన్నుల ఆర్డర్లో ఇది ఆఖరి దశ పంపిణీ అని హెచ్ఐఎల్ సీఎండీ శ్రీ ఎస్పీ మొహంతి చెప్పారు. హెచ్ఐఎల్ ఇటీవలే 20.6 మెట్రిక్ టన్నుల డీడీటీని దక్షిణాఫ్రికాకు అందించింది. జింబాబ్వేకు 129 మెట్రిక్ టన్నులు పంపే పనిలోవుంది.
ప్రపంచంలో హెచ్ఐఎల్ మాత్రమే డీడీటీని ఉత్పత్తి చేస్తోంది. మలేరియా నివారణ కోసం కేంద్ర ప్రభుత్వానికి డీడీటీని అందించేందుకు ఈ సంస్థను 1954లో స్థాపించారు. 2019-20లో దేశంలోని 20 రాష్ట్రాలకు డీడీటీ అందించింది. ఎన్నో ఆఫ్రికా దేశాలకు కూడా ఎగుమతులు చేస్తోంది.
ప్రపంచవ్యాప్త ప్రజారోగ్య సమస్యల్లో మలేరియా ఒకటి. మలేరియా దోమల నిర్మూలనలో డీడీటీ సమర్థవంతంగా పనిచేస్తుందని ప్రపంచ ఆరోగ్య సంస్థ ప్రకటించింది. దక్షిణాఫ్రికా, జింబాబ్వే, జాంబియా, నమీబియా, మొజాంబిక్ వంటి ఆఫ్రికా దేశాలు డీడీటీని విస్తృతంగా వినియోగిస్తాయి. దక్షిణ ఆఫ్రికా ప్రాంతంతో సంబంధాల బలోపేతం కోసం నాణ్యమైన డీడీటీని ఆయా దేశాలకు భారత్ అందిస్తోంది.
(Visitor Counter : 96
రాష్ట్రపతి సచివాలయం
శ్రీకృష్ట జన్మాష్టమి సందర్భంగా ప్రజలకు రాష్ట్రపతి శుభాకాంక్షలు
శ్రీకృష్ట జన్మాష్టమి సందర్భంగా, రాష్ట్రపతి శ్రీ రామ్నాథ్ కోవింద్ ప్రజలకు శుభాకాంక్షలు తెలుపుతూ సందేశం ఇచ్చారు.
"పవిత్రమైన జన్మాష్టమి సందర్భంగా, దేశంలో, వెలుపల ఉన్న భారతీయులందరికీ హార్థిక శుభాకాంక్షలు. న్యాయం, సున్నితత్వం, దయతో కూడిన సమాజాన్ని స్థాపించడానికి శ్రీకృష్ణుడు మనందరికీ స్ఫూర్తి. హక్కుల కంటే బాధ్యతలపై దృష్టి పెట్టాలన్నదే కృష్ణుడు చెప్పిన 'కర్మయోగ' సందేశం ఇస్తున్న పిలుపు. కొవిడ్పై యుద్ధం చేస్తున్న మన కరోనా యోధులందరిలో ఈ స్ఫూర్తి స్పష్టంగా కనిపిస్తోంది. ఉత్తమ జీవనం, మానవత్వం కోసం కృష్ణ భగవానుడు చెప్పిన సార్వత్రిక బోధనలను పాటిద్దామని ఈ పండుగ సందర్భంగా మనమందరం సంకల్పించుకుందాం”.
రాష్ట్రపతి సందేశాన్ని హిందీలో చదవడానికి ఇక్కడ క్లిక్ చేయండి
(Visitor Counter : 113
మహిళా, శిశు అభివృద్ధి మంత్రిత్వ శాఖ
గువాహతి ప్రాంతీయ కేంద్రంలో ఇంట్లో పిల్లల ప్రవర్తనా సమస్యల నిర్వహణపై తల్లిదండ్రులకు వర్క్షాప్ను నిర్వహించిన ఎన్ఐపిసిసిడి
ఇంట్లో పిల్లల ప్రవర్తనా సమస్యల నిర్వహణ అన్న అంశంపై నేషనల్ ఇనిస్టిట్యూట్ ఆఫ్ పబ్లిక్ కార్పొరేషన్ అండ్ చైల్డ్ డెవలప్మెంట్  తల్లిదండ్రుల కోసం 21 ఆగస్టు 2023న అస్సాం, గువాహతిలోని ఎస్బిఒఎ పబ్లిక్ స్కూల్ గార్చుక్లో నిర్వహించింది.
వర్క్షాప్ దిగువన పేర్కొన్న లక్ష్యాలపై దృష్టిని కేంద్రీకరించింది-
పిల్లల విధ్వంసక ప్రవర్తన వెనుక ఉన్నకారణాలను అర్థం చేసుకోవడానికి తల్లిదండ్రుల జ్ఞానాన్ని పెంపొందించడం.
గౌరవనీయమైన, అందుబాటులో ఉన్న, ఆచరణ సాధ్యమైన ప్రవర్తనా నిర్వహణ పరిష్కారాలను అందించడం.
సామాజికంగా ఆమోదితమైన ప్రవర్తనా ప్రత్యామ్నాయాల దిశగా తల్లిదండ్రుల, పిల్లల భాగస్వామ్యాన్ని ఏర్పాటు చేయడం.